Manje firme podstiču rast
Manje firme u Džerzi Sitiju u državi Nju Džerzi, nadaju se da će doprineti ekonomskom rastu
Felisija Graso je pre dva meseca otvorila radnju za izradu kolača u korpicama - popularnih „kapkejks“ - „Sofi Sofija“ u Džerzi Sitiju. Ona objašnjava da poslastice koje priprema donose zadovoljstvo i predstavljaju jeftin simbol boljih vremena. Njena radnja, sa dve radnice, jedna je od 14 maloprodajnih firmi u prizemlju nove stambene zgrade „Hamilton skver“. Preduzimač Rol Silvermen kaže da je njegova zgrada neposredno omogućila otvaranje 150 radnih mesta i još nekoliko stotina posredno. Silvermen kaže da je obezbedio kredit za izgradnju „Hamilton skvera“ pre krize 2008; inače, zastoj u davanju kredita koji je potom nastupio, blokirao bi projekat. On dodaje da banke izgleda da su spremne ponovo da pozajmljuju. Bez obzira na to, Sem Stoval, glavni strateg za investicije u firmi za istraživanje tržišta „Standard end Purs“, kaže da su banke oprezne. Stoval kaže da vlasnici firmi pozajmljuju oprezno i podseća da i dalje postoje strepnje u pogledu visoke nezaposlenosti u Sjedinjenim Državama i ekonomske neizvesnosti u svetu. Ipak, dodaje da su potrošači umorni od čekanja. „ Felisija Graso izgleda da je u povoljnoj situaciji da služi oprezne mušterije koje nemaju velike zahteve. Zapošljavanje i maloprodaja u Sjedinjenim Državama su se donekle poboljšali u januaru, što je uspeh u kojem su korpice Felisije Graso odigrale malu i – kako bi mušterije mogle da kažu – ukusnu ulogu.